ODGOJ DJECE U 21. STOLJEĆU

21. stoljeće donijelo je velike promjene u životu ljudi, od razvoja tehnologije do odgoja djece. Današnja djeca odgajaju se u mnogo boljim uvjetima nego prije. Imaju svoja prava, ali i svoje dužnosti. Obitelj je usmjerena prema odgoju i obrazovanju svog djeteta. Pruža mu sigurnost i utočište. Škola i računalna tehnologija omugućuju djeci potrebite informacije i znanja za njihov budući život.

Današnja djeca imaju sve potrebno za ispunjenje života, od vlastitog pametnog telefona do toplog doma. Iako nam se čini da su današnja djeca mnogo sretnija i smatramo da imaju sve, zapravo nemaju ništa. Opčinjeni svjetlećim ekranima, današnje obitelji zaboravile su pravo značenje riječi obitelj. Prije su se djeca igrala vani po cijele dane, a danas više ni ne znaju što to znači igra, zato što su odmalena odgajana uz modernu tehnologiju. Iako prije roditelji nisu imali vremena za igru sa svojom djecom, obitelji su bile sretne i pune ljubavi. Današnji roditelji posvećuju sve svoje vrijeme i novac kako bi ugodili djeci, a obitelji se sve više raspadaju. Suvremena istraživanja pokazala su da je današnji odgoj puno bolji, ali smatram da su u krivu. Da je današnji odgoj bolji, obitelji bi bile sretnije, brakovi se ne bi raspadali i djeca ne bi bila opsjednuta tehnologijom.

Svim su ljudima potrebni pravi prijatelji kako bi bili ispunjeni. Nažalost, u današnje vrijeme ljudi su opsjednuti virtualnim prijateljima. Iako nisu stvarni, ljudi se natječu tko će imati veći broj takvih prijatelja. Za to je sve kriv današnji odgoj koji većinu djece pretvara u „virtualne robove“.

 Ponekad se zapitam: „Je li današnji odgoj djece uistinu naša budućnost?“ i ako jest, trebali bismo biti zabrinuti.

PETRA BARJAKTARIĆ, 1.OG